stanford-oval/wikipedia huggingface dataset:
אתיופיק
אלבומי הסדרה

(1998) Ethiopiques Volume 1: the Golden Years of Modern Ethiopian Music, various artists
(1998) Ethiopiques Volume 2: Tètchawèt! Urban Azmaris Of The 90s, various artists - אזמרים (אנ') (זמרים נודדים) מערי אתיופיה
(1998) Ethiopiques Volume 3: Golden Years Of Modern Ethiopian Music, various artists - קלאסיקות מתור הזהב של המוזיקה האתיופיה בתחילת שנות השבעים
(1998) Ethiopiques Volume 4: Ethio Jazz & Musique Instrumentale, 1969-1974, Mulatu Astatke - מבחר מיצירותיו של נגן הוויברפון מולטו אסטטקה, אבי סגנון הג'אז האתיופי (אתיו-ג'אז)
(1999) Ethiopiques Volume 5: Tigrigna Music, various artists - מוזיקה תיגרינית
(1999) Ethiopiques Volume 6: Almaz, Mahmoud Ahmed - מבחר מיצירות הזמר מחמוד אחמד
(1999) Ethiopiques Volume 7: Ere Mela Mela, Mahmoud Ahmed - הוצאה מחודשת של אלבומו המצליח של מחמוד אחמד משנת 1975
(2000) Ethiopiques Volume 8: Swinging Addis, various artists - אוסף ג'אז אתיופי מאדיס אבבה של ראשית שנות השבעים
(2001) Ethiopiques Volume 9, Alemayehu Eshete - משירי הזמר עלמיהו אשטה (אנ')
(2002) Ethiopiques Volume 10: Tezeta - Ethiopian Blues & Ballads, various artists - יצירות בסולם תזטה, המשמש להבעת משאלות וחלומות, בדומה לבלוז
(2002) Ethiopiques Volume 11: The Harp of King David, Alemu Aga
(2003) Ethiopiques Volume 12: Konso Music and Songs, various artists
(2003) Ethiopiques Volume 13: Ethiopian Groove, various artists
(2003) Ethiopiques Volume 14: Negus of Ethiopian Sax, Getachew Mekurya - מיצירות הסקסופוניסט גטאצ'וו מקוריה
(2003) Ethiopiques Volume 15: Jump to Addis, various artists
(2004) Ethiopiques Volume 16: The Lady With the Krar, Asnaketch Worku - אסנקטש וורקו (אנ'), זמרת המלווה עצמה בקרר (אנ') (נבל אתיופי מסורתי)
(2004) Ethiopiques Volume 17, Tilahun Gessesse - מיצירות הזמר טילהון גססה (אנ')
(2004) Ethiopiques Volume 18: Asguèbba! various artists
(2005) Ethiopiques Volume 19: Alemye, Mahmoud Ahmed
(2005) Ethiopiques Volume 20: Live in Addis, Either/Orchestra with Mulatu Astatke, Getachew Mekurya, Tsedenia G. Markos, Bahta Hewet, Michael Belayneh
(2006) Ethiopiques Volume 21: Ethiopia Song, Emahoy Tsegue-Mariam Gebrou
(2007) Ethiogroove (DVD): Mahmoud Ahmed & Either/Orchestra, with Tsedenia G. Markos
(2007) Ethiopiques Volume 22: Alèmayèhu Eshèté, featuring Girma Bèyène
(2007) Ethiopiques Volume 23: Orchestra Ethiopia
(2007) The Very Best of Ethiopiques: Hypnotic Grooves from the Legendary Series
(2009) Ethiopiques Volume 24: Golden Years of Modern Ethiopian Music 1969–1975
(2009) Ethiopiques Volume 25: Modern Roots 1971–1975
(2010) Ethiopiques Volume 26: Mahmoud Ahmed & His Imperial Bodyguard Band 1972-74
(2010) Ethiopiques Volume 27: Centennial of the First Ethiopian Recordings, Tèssèma Eshèté 1910
הערות שוליים

↑  בן שלו, הסרטן של המוזיקה האתיופית, באתר הארץ, 15 במאי 2006
↑  ז'אק דניס, “Ethiopiques” revives vintage Ethiopian sounds, ריאיון עם פרנסיס פלסטו, מפיק הסדרה, 7 באפריל 2006
| --- | --- |
בקרת זהויות :  MusicBrainz: 0631c8b2-ffb9-49d4-a718-774e9f2c2acd
בוניטו אטלנטי

| בוניטו אטלנטי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
משפחה:: קולייסיים
סוג:: בוניטו
מין:: בוניטו אטלנטי
שם מדעי
 Sarda Sarda ‏בלוך, 1793

בוניטו אטלנטי (שם מדעי: Sarda Sarda) הוא מין של דג טורף מהסוג בוניטו ממשפחת הקולייסיים ששייכת לסדרת הדקראים והחי באוקיינוס האטלנטי וכן למימי הים התיכון והים השחור. דג זה הוא טורף הניזון מדגים כמו עפיין, מקרל, צלופחוליים, אידרונאים, סרדיניים וחסילונים. לעיתים הוא נצפה לצד קרובו - בוניטו מזרחי.
אורכו של הבוניטו יכול להגיע לאורך 70 ס"מ ולמשקל 5–6 ק"ג. הדגי הגדול ביותר שנמדד הגיע למשקל 8.3 ק"ג והוא אותר ליד האיים האזוריים. לבוניטו שני סנפירי גב גבוהים דמויי-מפרש העוזרים לו לנוע במהירות במים, בדומה לקרוביו - דגי הטונה. צבעו כסוף בצידיים והסנפירים כחולים. החלק העליון של צידיו כהה יותר ובעל פסים אופקיים, המהווים סימן זיהוי.
כמו רוב דגי הבוניטו זהו דג מאכל פופולרי הנידוג לצד הטונות. הוא פופולרי ביותר לדיג בחופי הים התיכון.
הערות שוליים

↑  בוניטו אטלנטי באתר הרשימה האדומה של IUCN
בוניטו מזרחי

| בוניטו מזרחי |
| --- | --- |
 בוניטו מזרחי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
משפחה:: קולייסיים
סוג:: בוניטו
מין:: בוניטו מזרחי
שם מדעי
 Sarda orientalis ‏טמינק ושלגל, 1844

בוניטו מזרחי או בוניטו מפוספס (שם מדעי: Sarda orientalis) הוא מין של דג ממשפחת הקולייסיים שבסדרת הדקראים והוא קרוב רחוק של הטונה. הוא מצוי ברחבי מזרח האוקיינוס השקט ובאזור האינדו-פסיפי. הוא מצוי באזור העליון של האוקיינוס וצולל עד עומק 167 מ'.
אורכו של הבוניטו יכול להגיע לאורך 102 ס"מ אך לרוב הוא מגיע לאורך של 55 ס"מ. משקלו הממוצע 10 ק"ג. הבוניטו בעל פסים אפורים וסנפיר גב גדול בצורת מפרש העוזר לו לנוע במהירות במים. לשם כך הוא נעזר גם בזנבו הרחב והמחודד.
זהו דג טורף הניזון בחבורות מלהקות של דגים קטנים יותר. הבוניטו הוא דג מהיר מאוד והוא עט על הדגים ובולע אותם במהירות גבוהה, לעיתים בשיתוף פעולה עם דגים אחרים או חיות ים אחרות.
הבוניטו הוא גם דג מאכל.
הערות שוליים

↑  בוניטו מזרחי באתר הרשימה האדומה של IUCN
בוניטזאורה

| בוניטזאורה |
| --- | --- |
מאובנים של חלקי הבוניטזאורה  השוואה לאדם
תקופה
קרטיקון עליון 85 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
משפחה:: אנטארקטוזאוריים
סוג:: בוניטזאורה
שם מדעי
 Bonitasaura ‏Apesteguía, 2004

בוניטזאורה (שם מדעי: Bonitasaura) הוא סוג של דינוזאור זאורפוד מקבוצת הטיטאנוזאורים אשר חי בארגנטינה בסוף הקרטיקון, לפני 85 מיליון שנה. הוא קרוי על שם תצורות "לה בוניטה", בהם נמצא. הוא היה קרוב משפחה אפשרי של הדינוזאור העצום ארגנטינוזאורוס, שחי באותו אזור. מאובניו, שנתגלו בשנת 2004, כללו בעיקר לסת תחתונה, שיניים וכמה חוליות.
הבוניטזאורה הגיע לאורך עשרה מטרים והיה בעל צוואר בינוני באורכו, אך ראשו היה קטן ובעל לסתות חלשות שכוסו במקור קרני. שיניו הזכירו במראם את שיני הניז'רזאורוס והם היו דקות ועדינות, שימשו כנראה לתלישה חזקה של עלים מהעצים. לעומת הראש, היה לבוניטזאורה זנב ארוך אשר שימש, ככל הנראה, כהגנה מפני טורפים.
בתרבות

דינוזאור זה הופיע במשחק המחשב עולם היורה: המשחק.
אנרי וינקלמן

| --- | --- |

אנרי וינקלמן
 לידה:  17 באוגוסט 1876 מאסטריכט, הולנד הולנד
 פטירה:  27 בדצמבר 1952 (בגיל 76) סויסטרברג, הולנד הולנד
 מדינה:  ממלכת ארצות השפלה 
 השכלה:  Koninklijke Militaire Academie 
 השתייכות:   צבא הולנד
 תקופת הפעילות:  1892–1934 1939 – 1945
 דרגה:   גנרל
 תפקידים בשירות
 ראש המטה הכללי
 פעולות ומבצעים
 מלחמת העולם השנייה
 עיטורים
  אביר מסדר ויליאם הצבאי
 
וינקלמן לאחר החתימה על הסכם הכניעה
גנרל אנרי גרארד וינקלמן (בהולנדית: Henri Gerard Winkelman;‏ 17 באוגוסט 1876 – 27 בדצמבר 1952) היה גנרל הולנדי אשר שמש כראש המטה הכללי של הכוחות המזוינים של הולנד במהלך הפלישה הגרמנית להולנד במלחמת העולם השנייה.
ביוגרפיה > תחילת דרכו

וינקלמן נולד במאסטריכט ב-17 באוגוסט 1876. הוא היה בנם של יוליוס הנדריק וינקלמן ושרלוט הנרייט בראאמס. ב-1892, לאחר שסיים את לימודיו התיכוניים למד באקדמיה הצבאית המלכותית (KMA) בברדה. הוא רצה להיות קצין ב-KNIL, חיל המצב ההולנדי של הודו המזרחית ההולנדית. אולם במהלך האימונים הוא שינה את מטרתו ורצה להפוך לקצין בצבא הסדיר. ב-1896 הוא הועלה לדרגת לוטננט. ב-1902 הוא התחתן עם ארנדין ג'קומינה קורט אשר ילדה לו שני בנים ושתי בנות. ב-1913 הוא הועלה לדרגת האופטמן, בשנת 1923 לדרגת מיור וב-1934 כבר היה גנרל מיור ומונה למפקד הדיוויזיה ה-4. באותה שנה הוא התמודד על תפקיד הרמטכ"ל, אולם הפסיד לטובת איזאק ריינדרס. בעקבות כך הוא פרש, אולם המשיך לשמור על קשר עם מפקדי הצבא בעיקר בתחום הייעוץ.
ב-28 באוגוסט 1939, ארבעה ימים לפני פלישת גרמניה הנאצית לפולין, גייסה הולנד את כוחותיה המזוינים. גנרל ריינדרס, מונה למפקד העליון של הצבא, אולם יחסיו העכורים עם שר ההגנה אדריאן דיג'שהורן, מנעו ממנו למלא אותו על הצד היותר טוב. הוא התפטר ב-5 בפברואר 1940. לאחר פגישה קצרה של הקבינט ההולנדי הוזמן וינקלמן להאג (מקום מושבה של ממשלת הולנד) והוצע לו תפקיד המפקד החדש. הוא קיבל את התפקיד למחרת.
ביוגרפיה > מלחמת העולם השנייה

וינקלמן היה מודע היטב למגבלותיו של צבאו. לרשותו עמדו 280,000 איש; לא מספיק כדי להגן על המדינה כולה. לצבא ההולנדי לא היו טנקים. החיילים היו מאומנים היטב, אך היה מחסור בארטילריית שדה ובנשק נ"ט. וינקלמן היה משוכנע כי הצבא ההולנדי אינו מסוגל להגן על כל הארץ. במקום זאת הוא החליט על תוכנית אחרת: הצבא יגן רק על מספר מחוזות חיוניים, אשר כונו "מבצר הולנד", תוך הסתמכות על קווי ההגנה. וינקלמן לא שגה באשליה שצבאו מסוגל לדחוף את צבאו של היטלר חזרה לגרמניה, אולם קיווה למשוך את המערכה די זמן עד שבעלות הברית יוכלו להתערב. קו ההגנה הראשי נקרא "קו גרב", והוא היה אמור להיות מוגן עד הסוף המר.
הפלישה הגרמנית החלה ב-10 במאי 1940 בשעה 3:55 בבוקר. תוכניתו הנועזת של היטלר להפיל צנחנים מסביב להאג, ללכוד את העיר בסערה את העיר ולקחת בשבי את ממשלת הולנד, משפחת המלוכה ופיקוד הצבא העליון, להכריח את הולנד להיכנע בתוך 24 שעות, הסתיימה בכישלון. במזרח חצו הגרמנים את הגבולות ההולנדים בקלות יחסית, אך נעצרו ליד קווי ההגנה בעומק המדינה. עם סיום יום הלחימה הראשון, וינקלמן היה מרוצה למדי מהדרך שבה הגיבו כוחותיו למתקפה הגרמנית הראשונית. האזור היחיד שבו היה המצב כבר קריטי היה בדרום: הצנחנים הגרמנים הצליחו להשתלט על הגשרים מדרום לרוטרדם ודרדרכט. הגרמנים נאחזו בהצלחה זו, והפעילו יחידות חי"א נתמכות ביחידות שריון, בניסיון להרחיב את השליטה בגשרים ולנתק את הולנד מבעלות בריתה בלגיה וצרפת. ב-11 במאי עשו ההולנדים ניסיון לכבוש מחדש את הגשרים כשהם נתמכים ביחידות צרפתיות, אולם נכשלו.
ב-13 במאי התפנתה וילהלמינה, מלכת הולנד ללונדון יחד עם רוב השרים. ביוזמת הקבינט, הועברו לווינקלמן כל הסמכויות, והוא מונה לשליטה בפועל של הולנד. באותו יום נפל קו גרב לאחר קרב אכזרי של שלושה ימים, ודיוויזיית הפאנצר התשיעית חדרה לרוטרדם. עם זאת, הכוחות ההולנדיים התנגדו לגרמנים באומץ, והיטלר איבד את סבלנותו. ב-14 במאי הוא הורה ללופטוואפה להפציץ את רוטרדם מהאוויר, וגרם להרס עצום. היטלר איים שאוטרכט תטופל באופן דומה עם ההולנדים לא יכנעו, ולפיכך וינקלמן הודיע על כניעה בערב אותו היום. הכניעה הרשמית התקיימה למחרת בכפר רייסורד.
ביוגרפיה > אחריתו

גם לאחר החתימה על הסכם הכניעה, וינקלמן סירב להצהיר שלא יתנגד לכיבוש הגרמני בכל דרך. לפיכך, הוא נכלא ב-2 ביולי 1940 ונשאר שבוי עד סוף הכיבוש. ב-1945 הוא פרש מהצבא בדרגת גנרל, והוענק לו תואר אביר מסדר ויליאם. את פסלו עדיין אפשר לראות מול בית הספר היסודי ברייסורד, שם חתם על הכניעה.
בוחן מסלול

חיילת במעבר מקבילים במהלך אליפות צה"ל בכושר קרבי, 2010
בוחן מסלול או בעגה צהלית בחמ"ס, הוא בוחן כושר גופני בהכשרות שונות בצה"ל.
הבוחן כולל ריצת 1500 מטרים בלבוש צבאי מלא, עם אפוד ועם נשק, המחולקת לשלושה חלקים:
ריצת 400 מטר.
מסלול מכשולים באורך 500 מטר.
ריצת 600 מטר.
מסלול המכשולים כולל מעבר קיר, חבל טיפוס בגובה 3 מטרים, זחילה, מקבילים, מדרגות ומכשולים נוספים. לעיתים הבוחן כולל בסופו ירי לאחר מאמץ (בוחן סמל).
כדי שהנבחן יעבור את הבוחן, המסלול צריך להיעשות בזמן מוקצב, המשתנה בהתאם לסוג ההכשרה הצבאית.
בקורס מ"כים נקרא בוחן זה הכולל ירי לאחר מאמץ "בוחן סמל", ומהווה תנאי הכרחי להסמכה כמפקד כיתה (מ"כ).
במהלך שנת 2017 בוטל בהדרגה בוחן המסלול בגדודים המעורבים. לאחר טענות על חוסר שוויון בין המינים בגובה קיר הטיפוס, מספר המחסניות ועוד, בוטל קיר הטיפוס, ולאחריו בוטל בהדרגה הבוחן כולו.
ראו גם

בוחן בר-אור
הערות שוליים

↑  גיא עזרא, ‏בלי קיר טיפוס ובוחן מסלול: הקלות בגדודים המעורבים, באתר "סרוגים", 18 באוגוסט 2017
ערך זה הוא קצרמרבנושא צה"ל. אתם מוזמנים לתרום לוויקיפדיה ו.
בורגווארד BX7

| --- | --- |

 מאפיינים כלליים
 יצרן:  Borgward
 שנות ייצור:  הוצג ב- 2016 (דגם קונספט)
 הרכבה:  גרמניה גרמניה
 מודל קודם:  אין
 מודל אחריו:  אין
 חברת אם:  Goliath-Werke Borgward & Co
 אורך:  4,713 מ"מ
 רוחב:  1,911 מ"מ
 גובה:  1,694 מ"מ
 בסיס גלגלים:  2,760 מ"מ
 מפרט טכני
 מנוע:  צילינדרים, 1,981 סמ"ק המפיק 225 כ"ס  (מגדש טורבו)
 הילוכים:  תמסורת אוטומטית - 7 מהירויות מסוג "Dual-clutch transmission"
בורגווארד BX7 (בגרמנית: Borgward BX7) היא מכונית קונספט, מהודרת, בעלת הנעה כפולה 4x4, בתצורת "SUV", אשר יוצרה על ידי יצרנית הרכב הגרמנית  "Borgward Group AG".
הדגם הוצג לראשונה בתערוכת הרכב הבינלאומית של ז'נבה, שווייץ, בשנת 2015.
דגם הקונספט ה"בורגווארד BX7" יוצר 54 שנים לאחר סגירתה של חברת המכוניות הגרמנית "Borgward"Goliath-Werke Borgward & Co." ופתיחתה המחודשת בשנת 2009. הדגם יוצר בעזרת חברת ייצור המכוניות "Foton Motor" הסינית.
בורגווארד BX7

דגם ה- בורגווארד BX7 מוגדר כ:  Sport utility vehicle (שילוב של מרכב גבוה כשל דגמי קרוסאובר, בתצורת דמוי סטיישן, הנעה 4x4 (רכב שטח), בגימור של מכונית סלון ומנוע רב עוצמה).
לדגם ה-" בורגווארד BX7" נבנו 5 דלתות (4 דלתות צדדיות ודלת 1 אחורית).
תמונות

בורגווארד BX7
בורגווארד BX7 מבט לתא הנהג
בורגווארד BX7
בורגווארד BX7
בורגווארד BX7 דגם  TS
בורגווארד BX7
ראו גם

בורגווארד איזבלה (2017) קונספט
לקריאה נוספת

בורגווארד BX7 ( lon, Ronan (11 September 2015). "Revived by China's Foton, Germany's Borgward introduces its first car in 54 years". Digital Trends. Retrieved 19 July 2016.)
הערות שוליים

↑  דגמי חברת Goliath-Werke Borgward & Co Preston Tucker & Others: Tales of Brilliant Automotive
↑  בורגווארד BX7 Borgward BX7 SUV Launched On The Chinese Car Market
↑  דגמי חברת Goliath-Werke Borgward & Co Preston Tucker & Others: Tales of Brilliant Automotive
↑  בורגווארד BX7 Borgward BX7 official website
ארצ'י ויליאמס

ארצ'י פרנקלין ויליאמס (באנגלית: Archie Franklin Williams; ‏ 1 במאי 1915 – 24 ביוני 1993) היה אתלט אמריקני. אלוף אולימפי (ברלין 1936) ושיאן עולם (1936–1939) בריצת 400 מטר.
ביוגרפיה

ויליאמס נולד וגדל באוקלנד, קליפורניה. הוא למד והתאמן באוניברסיטת קליפורניה בברקלי. בעל תואר בהנדסת מכונות.
ביוגרפיה > 1936 > שיאן עולם

בתחרות שנערכה בשיקגו ב-19 ביוני 1936 קבע בריצת 400 מטר שיא עולם חדש של 46.1 שניות, שיפור לשיא בן 4 השנים של בן ארצו ביל קאר (46.2 שניות). שיא זה החזיק מעמד 3 שנים ונשבר על ידי רודולף הרביג מגרמניה (46.0 שניות)
ביוגרפיה > 1936 > אלוף אולימפי

במבחנים האמריקאים לאולימפיאדת ברלין שנערכו בניו יורק ביולי אותה שנה הוא ניצח בריצת 400 מטר בתוצאה של 46.6 שניות. במשחקים האולימפיים עצמם הוא זכה במדליית זהב בריצת 400 מטר בתוצאה של 46.5 שניות, לפני גודפרי בראון מבריטניה (46.7 שניות) ובן ארצו ג'יימס לובל (46.8 שניות).
הוא נפצע ברגלו בתחרות בשוודיה אותה שנה ופרש בריצה תחרותית.
עם סיום לימויד ההנדסה שלו הוא עבר קורס טיס מסחרי באוקלנד בשנת 1939. בסוף שנת 1942 החל לשרת בצבא והיה אחד מ-14 אפרו-אמריקאים בלבד במהלך מלחמת העולם השנייה שלמד בתוכנית מטאורולוגיה של תעופה. הוא סיים את לימודיו ב-UCLA ב-6 בספטמבר 1943. לאחר המלחמה למד במכון הטכנולוגי של חיל האוויר בשנים 1948–1950 והשיג תואר שני במדעי ההנדסה. ויליאמס שרת כקצין מזג אוויר ופיקד על כמה מחלקות מזג אוויר. בשנצ 1964 לאחר שרות של 22 שנים פרש מהצבא בדרגת סגן אלוף.
לאחר פרישתו מהצבא החל ללמד מתמטיקה ומחשבים במשך 21 שנים עד פרישתו בגיל 72.
הנצחה

בשנת 2021 הוסב שמו של בית ספר התיכון שבו לימד לתיכון ארצ'י וויליאמס.
בילבורד טוויטר בזמן אמת

לוגו מגזין הבילבורד
בילבורד טוויטר בזמן אמת (באנגלית: Billboard Twitter Real-Time) היו ארבעה מצעדי מוזיקה (מצעד 140 השירים הפופולריים, מצעד האמנים העולים, מצעד השירים השבועי ומצעד האמנים העולים השבועי) של המגזין בילבורד, שהופיעו לראשונה ב-27 במאי 2014. השירים דורגו על סמך התדירות שבה הם הוזכרו בציוצים ברשת החברתית האמריקאית, טוויטר. מצעד 140 השירים הפופולריים ומצעד האמנים העולים דורגו בזמן אמת, ואילו מצעד השירים השבועי ומצעד האמנים העולים השבועי סופקו כסיכום שבועי.
באוגוסט-ספטמבר 2017, מצעד 140 השירים הפופולריים ומצעד האמנים העולים פורקו.
באוקטובר 2021, המגזין בילבורד השיק, בשיתוף פעולה עם טוויטר, את מצעד השירים הטרנדים החמים (החל בצהריים ב-22 באוקטובר 2021) ואת מצעד השירים הטרנדים החמים השבועי (החל ב-30 באוקטובר 2021). נכון למרץ 2023, מצעדים אלו עדיין פעילים.
הערות שוליים

↑  Hernandez, Brian Anthony (27 במאי 2014). "Billboard Debuts Real-Time Rankings of Trending Music on Twitter". Mashable. ארכיון מ-2020-09-24. נבדק ב-28 במאי 2014. {{cite news}}:  (עזרה)
↑  Gruger, William (27 במאי 2014). "Billboard Twitter Real-Time Charts Go Live". Billboard. ארכיון מ-2021-09-23. נבדק ב-10 בינואר 2018. {{cite web}}:  (עזרה)
↑  Rougeau, Michael (27 במאי 2014). "Top 140: Twitter and Billboard now ranking popular music in real time". TechRadar. ארכיון מ-2022-08-26. נבדק ב-11 בינואר 2020. {{cite web}}:  (עזרה)
↑  Billboard Staff. "Billboard Launches Revamped Emerging Artists Chart". Billboard. ארכיון מ-2021-08-14. נבדק ב-10 בינואר 2018. {{cite web}}:  (עזרה)
↑  Eggertsen, Chris (5 במאי 2021). "Billboard & Twitter to Launch 'Hot Trending' Chart Tracking Music Buzz Online". Billboard. ארכיון מ-2021-11-03. נבדק ב-3 בנובמבר 2021. {{cite web}}:  (עזרה)
↑  Zellner, Xander (22 באוקטובר 2021). "BTS' 'Permission to Dance' Leads Inaugural Hot Trending Songs Charts, Powered by Twitter". Billboard. ארכיון מ-2021-10-22. נבדק ב-3 בנובמבר 2021. {{cite web}}:  (עזרה)
↑  Rosalie Cabison, Hot Trending Songs Powered by Twitter, Billboard, ‏2021-10-22 (באנגלית אמריקאית) (ארכיון)
בוניטן ערטילאי

| בוניטן ערטילאי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: Scombriformes
משפחה:: קולייסיים
סוג:: Gymnosarda
מין:: בוניטן ערטילאי
שם מדעי
 Gymnosarda unicolor ‏ראפל, 1836

בוניטן ערטילאי (שם מדעי: Gymnosarda unicolor) היא מין של דג טונה ממשפחת הקולייסיים, החי ברחבי האוקיינוסים לאורך האזור האינדו-פסיפי. דג זה קשור לדגי הבוניטו אך הוא מין יחידי בסוגו.
תיאור

הבוניטן הוא דג גדול באורך של 190 עד 248 ס"מ ומשקל של מעל 130 ק"ג, אם כי נפוץ יותר באורך 40 עד 120 ס"מ. הוא בעל סנפירים גבוהים וחדים, בעל סנפיר גבי גבוה ואונות זנב גבוהות בצורת מגל המתאימות לתנועה מהירה במים. הוא בעל גב ירוק-כחול, צידיים כסופים ובטן לבנבנה. הוא שוחה דרך קבע עם הלסתות פתוחות.
דג זה נפוץ באוקיינוסים הטרופיים שממזרח אפריקה לרבות ים סוף עד לפולינזיה הצרפתית ואיי מערב האוקיינוס השקט (למעט הוואי) צפונה עד יפן ודרומה עד אוסטרליה.
דג זה הוא טורף של דיונונים ולהקות דגים קטנות בקרבת שוניות כמו כחליים, צניניתיים ושפתוניים. לדג עצמו ישנם טורפים מועטים הכוללים בעיקר כרישים, דגי מקור ולווייתני שיניים.
הדג עצמו נידוג בידי אנשים המשמרים את בשרו משומר וכן נידוג לספורט. עם זאת הדג קשה לתפיסה ונדיר באופן יחסי, כך שהוא לא מהווה דג מאכל מסחרי. בנוסף בשרו יכול להיות רעיל לעיתים, כתוצאה מתזונתו.
הערות שוליים

↑  בוניטן ערטילאי באתר הרשימה האדומה של IUCN
בילבורד רדיו מוניטור

| --- | --- |

גיליון של המגזין ב-21 באוקטובר 2005, עם מדונה על כריכת המגזין
 תאריכי הופעה:  1993 – 14 ביולי 2006 (כ־13 שנים) 
 שפה:  אנגלית 
 מדינה:  ארצות הברית 
 ISSN:  1556-7338
 
בילבורד רדיו מוניטור (באנגלית: Billboard Radio Monitor) או איירפליי מוניטור (Airplay Monitor) היה כתב עת מקצועי שבועי אמריקאי, שעקב אחר תעשיית הרדיו (אנ'), ועקב אחר הניטור של שירים נוכחיים לפי פורמט, תחנה וקהל. כתב העת הוא למעשה ספין אוף למגזין בילבורד, והיה זמין בעיקר באמצעות מינוי לאנשים שעובדים בתעשיית הרדיו, וכן לחובבי מצעדי מוזיקה. המגזין הוקם לראשונה ב-1993 בקולומביה (אנ'), מרילנד, על ידי אלן סמית' וג'ונאס קאש.
הגיליון האחרון של כתב העת פורסם ב-14 ביולי 2006, לאחר שכתב העת התמגז יחד עם כתב העת האמריקאי, רדיו & רקורדס, לתוך כתב העת R&R. הגיליון האחרון של כתב העת הממוזג פורסם ב-5 ביוני 2009.
הערות שוליים

↑  "The End Of R&R: Some Personal Thoughts" by Sean Ross from Edison Research (June 5, 2009)
ארטורול: התחייה

| --- | --- |

 סוגה:  סדרת הרפתקאות טלוויזיונית, סדרת טלוויזיה היסטורית 
 יוצרים:  Mehmet Bozdağ 
 בימוי:  Metin Günay 
 שחקנים:  Engin Altan Düzyatan (ארטואורול)  Hande Soral (El Bilga Khatun)  Sezgin Erdemir  Zeynep Aydemir  Burak Hakkı (Kayqubad baraa I)  Barış Bağcı (ביג'ו)  Turgut Tunçalp  Reshad Strik  Sedat Savtak  Dilek Serbest  Murat Garipağaoğlu (Sa'd al-Din Köpek)  Gülçin Santırcıoğlu  Mehmet Polat  Çağdaş Onur Öztürk  Kürşat Alnıaçık  Evren Erler  Evrim Solmaz  Gülsim Ali  İlker Aksum  Serdar Deniz  Cemal Hünal  Esra Bilgiç (הלימה האתון)  Osman Soykut (אבן ערבי)  Cengiz Coşkun (Turgut Alp)  Kaan Taşaner  Hülya Darcan (ח'יימא ח'אתון)  Didem Balçın  Serdar Gökhan (סולימאן שאה)  Levent Öktem  Nurettin Sönmez (Bamsı Beyrek)  Batuhan Karacakaya (Dündar Bey)  Uğur Güneş (טוגטקין)  אייברק פקאן (Artuk Bey)  Arda Anarat (Dündar Bey)  Hüseyin Özay  Hande Subaşı  Burcu Kıratlı  Mehmet Çevik  Ali Ersan Duru  בפסקה זו רשומה אחת נוספת שטרם תורגמה 
 ארץ מקור:  טורקיה טורקיה
 שפות:  טורקית 
 מספר עונות:  5 
 מספר פרקים:  448
 הפקה
 מפיק:  Mehmet Bozdağ 
 מפיקים בפועל:  Kemal Tekden 
 חברת הפקה:  Tekden Film 
 אתר צילומים:  בייקוז 
 אורך פרק:  140 דק' 
 שידור
 רשת שידור:  TRT 1 
 תקופת שידור מקורית:  10 בדצמבר 2014 – 29 במאי 2019
 קישורים חיצוניים
 דף התוכנית ב-IMDb
 
ארטורול התחייה (באנגלית: Resurrection: Ertugrul; בטורקית: Diriliş: Ertuğrul) היא סדרת הרפתקאות היסטורית, שנוצרה על ידי Mehmet Bozdağ, בכיכובו של Engin Altan Düzyatan בתפקיד המוביל של ארטורול. הסדרה צולמה בRiva, כפר בBeykoz, טורקיה, והוקרנה לראשונה בTRT1 בטורקיה ב-10 בדצמבר 2014. הסדרה מבוססת על ההיסטוריה של שבטי הטורקים ומתרחשת במאה ה-13.
הסדרה עוסקת בחייו של ארטורול, אביו של עות'מאן הראשון, מייסד האימפריה העות'מאנית.
אנימטריקס

| --- | --- |

עטיפת ה-DVD בעברית
 מבוסס על:  מטריקס 
 בימוי:  יושיאקי קוואג'ירי, קוג'י מורימוטו, פטר צ'ונג, שנישירו ווטנבה, מאהירו מאדה, טאקשי קויקה 
 הופק בידי:  מייקל אריאס ספנסר לם אנדי וצ'אוסקי לארי וצ'אוסקי
 תסריט:  אנדי וצ'אוסקי לארי וצ'אוסקי קוג'י מורימוטו שנישירו ווטנבה יושיאקי קוואהג'ירי פיטר צ'אנג מאהירו מאדה
 עריכה:  כריסטופר קאפ
 שחקנים ראשיים:  הדי בורס ג'יימס ארנולד טיילור קלייטון ווטסון ג'וליה פלטשר קווין מייקל ריצ'רדסון פמלה אדלון
 מדבבים:  קיאנו ריבס (ניאו) קארי-אן מוס (טריניטי (דמות)) הדי בורס דבי דריברי פיל למאר ג'יימס ארנולד טיילור קלייטון ווטסון ג'וליה פלטשר קווין מייקל ריצ'רדסון פמלה אדלון ג'ון דימאג'יו 
 מוזיקה:  דון דייוויס משין הד Photek
 מדינה:  ארצות הברית ארצות הברית יפן יפן
 חברת הפקה:  Village Roadshow Pictures
 חברה מפיצה:  האחים וורנר
 שיטת הפצה:  וידאו על פי דרישה, direct-to-video 
 הקרנת בכורה:  3 ביוני 2003
 משך הקרנה:  97 דק' 
 שפת הסרט:  אנגלית, יפנית 
 סוגה:  סרט מדע בדיוני, thriller anime, סייברפאנק 
 www.intothematrix.com
 דף הסרט ב־IMDb
 
אנימטריקס (באנגלית: The Animatrix, ביפנית: アニマトリックス) הוא סרט אנתולוגיה אמריקאי-יפני שיצא ישירות ל-DVD ביוני 2003 אשר מבוסס על טרילוגיית סרטי המטריקס. הסרט הופק על-מנת לחפוף את יציאת הסרט השני "מטריקס Reloaded". הסרט מורכב מתשעה סרטי אנימציה תלת-ממדית/אנימה קצרים ושונים המתרחשים בעולם של ה"מטריקס". כל אחד מהם מבוים על ידי במאי סרטי אנימה בולט אחר, כאשר חלקם נכתבו על ידי האחיות וצ'אוסקי עצמן.
הסרט חושף ומבהיר פרטים שונים אודות סיפור הרקע של סדרת סרטי המטריקס, ואודות המלחמה המקורית בין בני האנוש למכונות שהובילה ליצירת העולם הפיקטיבי.
עלילות > טיסתה האחרונה של האוזיריס

הצוות של הרחפת אוזיריס מנסה להזהיר את ציון, עירם של בני האנוש, מפני ההתקפה הצפויה של המכונות. חלק זה נכתב על ידי האחיות וצ'אוסקי, ובוים על ידי אנדי ג'ונס.
עלילות > הרנסאנס השני – חלק 1

מבוסס על הקומיקס המקדים "Bits and Pieces of Information", ומתאר סיפור רקע העוסק באופן שבו החלה המלחמה בין בני האנוש למכונות. בנוסף מציג לנו כיצד הואפלו ונחרכו השמיים, את עלייתן של המכונות, ואיך בני האנוש השתעבדו. חלק זה נכתב על ידי האחיות וצ'אוסקי, ובוים על ידי מאהירו מאדה.
עלילות > הרנסאנס השני – חלק 2

המשך האירועים אשר מוביל ליצירת האב טיפוס של המטריקס.
עלילות > סיפורו של ילד

העלילה של חלק זה מתמקדת בנער בשם מייקל. ניאו יוצר עמו קשר ומציע לו להימלט מהמטריקס. למחרת קבוצה של סוכנים רודפת אחריו בבית ספרו עד אשר מייקל מחליט לקפוץ מהגג ובעקבות כך הוא מתעורר מהמטריקס בעולם האמיתי. דמותו של מייקל מופיעה גם בסרט מטריקס Reloaded (בגילומו של קלייטון ווטסון). חלק זה נכתב על ידי האחיות וצ'אוסקי, ובוים על ידי שנישירו וטנבה.
עלילות > תוכנה

בחלק זה שני לוחמים נלחמים זה בזה בסימולטור כאשר אחד מהלוחמים מחליט לבגוד בחברו ולחזור למטריקס. החלק בוים על ידי יושיאקי קוואהג'ירי.
עלילות > שיא עולמי

עלילת החלק עוסקת באצן שמצליח לצאת מהמטריקס בעת שניסה לשבור שיא בריצה. החלק בוים על ידי טקשי קויקה.
עלילות > מעבר

עלילת החלק מתמקדת בנערה צעירה המחפשת את החתול שלה ברחבי עיר גדולה ומגלה באג במטריקס. החלק בוים על ידי קוג'י מורימוטו.
עלילות > סיפור בלשי

עלילת החלק מתמקדת בחוקר פרטי אשר נשכר לעקוב אחר ההאקרית טריניטי. החלק בוים על ידי שנישירו וטנבה.
עלילות > חינוך ממוחשב

עלילת חלק זה מתמקדת בקבוצה של מורדים המנסה לתכנת מחדש את המכונות. החלק בוים על ידי פיטר צ'אנג.
ראו גם

מטריקס (סדרת סרטים)
מציאות וירטואלית
הערות שוליים

↑   Animatrix – Humanity's War With Machines, סרטון  באתר יוטיוב (אורך: 4:03)
| --- | --- |
בקרת זהויות :  GND: 7559729-9  LCCN: n2010009696  VIAF: 174358828   WorldCat (עם VIAF): 174358828